জ্যাকি কুপার
জন "জ্যাকি" কুপার জুনিয়র (ইংরেজি: John Cooper, Jr.; ১৫ই সেপ্টেম্বর ১৯২২ - ৩রা মে ২০১১) ছিলেন একজন মার্কিন অভিনেতা, টেলিভিশন পরিচালক, প্রযোজক ও নির্বাহী। তিনি শিশু অভিনেতা হিসেবে তার কর্মজীবন শুরু করেন। তিনি প্রথম শিশুশিল্পী যিনি একাডেমি পুরস্কারের মনোনয়ন লাভ করেন। নয় বছর বয়সে স্কিপি (১৯৩১) চলচ্চিত্রে অভিনয় করে সর্বকনিষ্ঠ অভিনয়শিল্পী হিসেবে শ্রেষ্ঠ অভিনেতা বিভাগে একাডেমি পুরস্কারে মনোনীত হন। প্রায় ৫০ বছর তিনি যেকোন বিভাগে সর্বকনিষ্ঠ মনোনীত ছিলেন, পরবর্তীতে ১৯৭৯ সালে ক্রেমার ভার্সাস ক্রেমার চলচ্চিত্রের জন্য আট বছর বয়সী জাস্টিন হেনরি শ্রেষ্ঠ অভিনেতা বিভাগে একাডেমি পুরস্কারে মনোনীত হয়ে তাকে ছাড়িয়ে যান।